CELEX: 62011TN0593
Language: lt
Date: 2011-11-28 00:00:00
Title: Byla T-593/11: 2011 m. lapkričio 28 d. pareikštas ieškinys byloje Al-Chihabi prieš Tarybą

28.1.2012   
            
            
               LT
            
            
               Europos Sąjungos oficialusis leidinys
            
            
               C 25/62
            
         
      2011 m. lapkričio 28 d. pareikštas ieškinys byloje Al-Chihabi prieš Tarybą
      
      (Byla T-593/11)
      (2012/C 25/119)
      Proceso kalba: anglų
      
         Šalys
      
      
         Ieškovė: Fares Al-Chihabi (Alepas, Sirija), atstovaujama L. Ruessmann ir W. Berg
      
         Atsakovė: Europos Sąjungos Taryba
      
         Reikalavimai
      
      Ieškovė Bendrojo Teismo prašo:
      
                  —
               
               
                  panaikinti 2011 m. rugsėjo 2 d. Tarybos reglamentą (ES) Nr. 878/2011 (1), 2011 m. spalio 13 d. Tarybos reglamentą (ES) Nr. 1011/2011 (2), 2011 m. rugsėjo 2 d. Tarybos sprendimą 2011/522/BUSP (3) ir 2011 m. spalio 13 d. Tarybos sprendimą 2011/684/BUSP (4), ir visus vėliau priimtus teisės aktus, kuriais paliekamos galioti ir (arba) pakeičiamos ribojamosios priemonės, kiek tai susiję su ieškove ir
               
            
                  —
               
               
                  priteisti iš atsakovės bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdama ieškinį ieškovė remiasi keturiais pagrindais.
      
                  1.
               
               
                  Pirmasis ieškinio pagrindas susijęs su teisės į gerą administravimą, būtent pareigos motyvuoti, įtvirtintos Europos Sąjungos pagrindinių teisių chartijos 41 straipsnyje, SESV 216 straipsnyje ir Tarybos reglamento (ES) Nr. 442/2011 (5) 14 straipsnio 2 dalyje, pažeidimu.
               
            
                  2.
               
               
                  Antrasis ieškinio pagrindas susijęs su ieškovės teisės į gynybą, būtent teisės būti išklausytai ir teisės į veiksmingą teisminę gynybą pažeidimu.
               
            
                  3.
               
               
                  Trečiasis ieškinio pagrindas susijęs su nepagrįstu ir neproporcingu pagrindinių teisių pažeidimu, būtent teisės į nuosavybę, teisės į reputaciją, teisės į darbą ir įmonės veiklą bei teisės į nekaltumo prezumpciją pažeidimu.
               
            
                  4.
               
               
                  Ketvirtasis ieškinio pagrindas susijęs su ieškovės teisės į privatumą pažeidimu, nes lėšas įšaldančiomis priemonėmis ir judėjimo laisvės apribojimu neproporcingai keliama grėsmė ieškovės pagrindinei teisei į privatumą bei pažeidžiamas pagrindinis proporcingumo principas.
               
            
         (1)  2011 m. rugsėjo 2 d. Tarybos reglamentas (ES) Nr. 878/2011, kuriuo iš dalies keičiamas Reglamentas (ES) Nr. 442/2011 dėl ribojamųjų priemonių, atsižvelgiant į padėtį Sirijoje (OL L 228, 2011, p. 1).
      
         (2)  2011 m. spalio 13 d. Tarybos reglamentas (ES) Nr. 1011/2011, kuriuo iš dalies keičiamas Reglamentas (ES) Nr. 442/2011 dėl ribojamųjų priemonių, atsižvelgiant į padėtį Sirijoje (OL L 269, 2011, p. 18).
      
         (3)  2011 m. rugsėjo 2 d. Tarybos sprendimas 2011/522/BUSP, kuriuo iš dalies keičiamas Sprendimas 2011/273/BUSP dėl ribojamųjų priemonių Sirijai (OL L 228, 2011, p. 16).
      
         (4)  2011 m. spalio 13 d. Tarybos sprendimas 2011/684/BUSP, kuriuo iš dalies keičiamas Sprendimas 2011/273/BUSP dėl ribojamųjų priemonių Sirijai (OL L 269, 2011, p. 33).
      
         (5)  2011 m. gegužės 9 d. Tarybos reglamentas (ES) Nr. 442/2011 dėl ribojamųjų priemonių, atsižvelgiant į padėtį Sirijoje (OL L 121, 2011, p. 1).